Greek Legal Document

Category: 229

Content:
8. ΠΡΟΕΔΡΙΚΟΝ ΔΙΑΤΑΓΜΑ υπ΄ αριθ. 236 της 3/14 Απρ. 1976 (ΦΕΚ Α΄ 86) Περί του τρόπου υπολογισμού οφειλομένων ασφαλιστικών εισφορών προς το ΤΕΒΕ. Έχοντες υπ΄ όψει: 1.Τας διατάξεις του άρθρ. 2 του Ν.Δ. 1241/1972 “περί τροποποιήσεως διατάξεών τινων της περί ΤΕΒΕ νομοθεσίας”. 2.Την υπ΄ αριθ. 37/4.2.1976 γνώμην του Διοικητικού Συμβουλίου του ΤΕΒΕ υποβληθείσαν ημιν δια της υπ΄ αριθ. 1341/12.2.1976 αναφοράς του Ταμείου. 3.Την υπ΄ αριθ. 136/1976 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον μόνον.-Η υπό του άρθρ. 2 του υπ΄ αριθ. 424/1975 (ΦΕΚ 133/1975 τ.Α΄) Π.Δ/τος (ανωτ. αριθ. 6) προβλεπομένη αύξησις των υπό του Ταμείου Ασφαλίσεως Επαγγελματιών και Βιοτεχνών της Ελλάδος ασφαλιστικών εισφορών του Κλάδου Συντάξεων αυτού, δεν έχει εφαρμογήν επί καθυστερουμένων εισφορών της χρονικής περιόδου από 1 Ιαν. 1974 μέχρι 30 Ιουν. 1975, εφ΄ όσον αύται ήθελον καταβληθή εντός μηνός από της δημοσιεύσεως του παρόντος, τούτων επιβαρυνομένων μόνον δια των υπό των κειμένων διατάξεων προβλεπομένων προσθέτων τελών. Εις τον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 188,02 (γ) Τεύχος 657-Σελ. 128 39.Δ.β.8 Ασφάλιση και είσπραξη πόρων Τ.Ε.Β.Ε.